പാകിസ്താനെ രണ്ടാമത്തെ വീടായാണ് കാണുന്നത് ബന്ധം ദൃഢമാക്കാനാണ് ആലോചിക്കുന്നതെന്ന് താലിബാന് വക്താവ് കാബൂള്: പാകിസ്താനുമായുള്ള ബന്ധം തുറന്നു കാട്ടി താലിബാന് നേതാവ്. പാകിസ്താനെ തങ്ങളുടെ രണ്ടാമത്തെ വീടായാണ് കാണുന്നതെന്ന് താലിബാന് വക്താവ് സാബിഹുള്ള മുജാഹിദ് വ്യക്തമാക്കി. അഫ്ഗാനിസ്താനുമായി അതിര്ത്തി പങ്കിടുന്ന രാജ്യമാണ് പാകിസ്താന്. പരമ്ബരാഗതമായി തങ്ങള് സൗഹൃദത്തിലാണ് കഴിയുന്നതെന്ന് സാബിഹുള്ള മുജാഹിദ് പറഞ്ഞു. ഇരുരാജ്യങ്ങളിലെ ജനങ്ങളും മതപരമായി യോജിച്ചുപോരുന്നവരാണ്. പാകിസ്താനുമായുള്ള ബന്ധം ദൃഢമാക്കാനാണ് ആലോചിക്കുന്നതെന്നും സാബിഹുള്ള മുജാഹിദ് അഭിപ്രായപ്പെട്ടു. പാക് മാദ്ധ്യമത്തിന് നല്കിയ പ്രത്യേക അഭിമുഖത്തിലായിരുന്നു സാബിഹുള്ള മുജാഹിദിന്റെ പ്രതികരണം. അഫ്ഗാന് ജനതയുടെ താത്പര്യമനുസരിച്ച് ഇന്ത്യ അവരുടെ നയം വ്യക്തമാക്കുമെന്നാണ് പ്രതീക്ഷിക്കുന്നത്. കശ്മീര് വിഷയത്തില് ഇന്ത്യയും പാകിസ്താനും തമ്മില് ചര്ച്ച നടത്തണമെന്ന് താലിബാന് വക്താവ് ആവശ്യപ്പെട്ടു. എത്രയും വേഗം ഇക്കാര്യത്തില് തീരുമാനമെടുക്കണം. പാകിസ്താനും ഇന്ത്യയും അയല്രാജ്യക്കാരായതുകൊണ്ടുതന്നെ ഇരുവരുടെയും താത്പര്യങ്ങളില് സമാനതയുണ്ടാകുമെന്നും സാബിഹുള്ള മുജാഹിദ് വിശദമാക്കി. മുഴുവന് അഫ്ഗാന് പൗരന്മാരെയും ഉള്ക്കൊള്ളിച്ചുകൊണ്ട് ശക്തമായ ഒരു ഇസ്ലാം രാജ്യമായി അഫ്ഗാനെ മാറ്റുമെന്നും നടപടികള് പുരോഗമിക്കുകയാണെന്നും സാബിഹുള്ള മുജാഹിദ് കൂട്ടിച്ചേര്ത്തു.